SEO Best Practice: 5 SEO Audit “Must Haves” - Big SEO Online
bigseoonline June 20, 2019 0 Comments	♥9Likes
bigseoonline August 28, 2019 Aanlyn klasse vir die skryf van boeke, ook prenteboeke - Skryfgeheime
Die unieke, interaktiewe Prenteboek-skryfkursus met sy reeks genotvolle, kleurryke aanlyn skryfklasse is spesifiek deur Janie Oosthuysen ontwikkel vir diegene wat rym en ritme geniet en boeke vir 2-5-jarige pikkies wil skryf.
Jy gaan verskeie suksesvolle prenteboeke gedurende 'n reeks aanlyn klasse lees en bestudeer. Jy gaan hierdie boeke óf as gratis e-materiaal ontvang, óf gratis in die biblioteek of op die internet lees, m.a.w. jy hoef geen ekstra materiaal aan te koop nie.
Met behulp van die Sewe-module-plan gaan jy stapsgewys leer hoe om ’n storie-idee wat geskik is vir die teikenleser tot 'n volwaardige verhaal uit te bou, en dit dan met vonk skryf. En dis nie al nie, jy gaan ook leer hoe om jou skryfwerk te redigeer sodat jy die eindproduk met trots by 'n gerekende uitgewery of tydskrif kan indien.
Oor die illustrasies hoef jy jou nie te bekommer nie, dis jou uitgewer se taak om 'n geskikte kunstenaar te vind en te vergoed.
Teen die einde gaan jy jou manuskrip na 'n bona fide uitgewer stuur, want die idee is dat jy so gou moontlik by ons lang lys gepubliseerde skrywers moet aansluit.
Lees wat gesels twee prenteboek-studente:
* "Al sukkel ek, en al moet ek al die studiemateriaal wéér deurlees, is dit seker die lekkerste 'werk' wat ek al ooit gedoen het." Maria Prinsloo
* "Baie dankie vir jou geduld. Ek sal jou kursus oral aanbeveel. Alles begin nou sin maak en ek geniet die skrywery terdeë." Yolande Fourie
Skryf in vir die prenteboekkursus
MODULE 1: Definisie
* Bespreking van Babalela
* Sielkundige & emosionele leesbehoeftes
* Bylae en littelosmakers
1. Voltooi jou leeslys
2. Skryf ’n littelosmaker
LET WEL: Jy ontvang die terugvoer op elke werkstuk binne sewe dae nadat jy dit ingestuur het, en daarmee begin die redigeringsleerkurwe.
MODULE 2: Ken jou teikenmark
* Vygotsky en Bruner se skema
* Erikson se stadia van emosionele ontwikkeling
* Wat wil uitgewers hê?
* Storielyn: ’n Reeks gebeurtenisse
WERKSTUK: Vertaal ’n prenteboekteks
MODULE 3: Teksanalises
* Teksanalise: Die storie van Ferdinand
* Skakels en oorgange: Pette te koop
* Teksanalise: Corduroy
* Prikkelende skryfstyl: Corduroy
* Teksanalise: In my kartondoos
* Hoe skryf ek so ’n storie?
WERKSTUK: Begin ontwikkel ’n storie-idee
MODULE 4: Rym en ritme
* Skryf met ritme: Is daar plek op jou besem?
* Konsepboeke: Freight Train; Seven Blind Mice; The Very Hungry
Caterpillar; Chicka Chicka Boom Boom
* Besprekings: There was an old Lady; Good Night, Gorilla; Frog and Toad
are Friends; Mike Mulligan and his Steam Shovel
WERKSTUK: Analiseer Rosie’s Walk
MODULE 5: Klassieke treffers
* Die geheime van Babar
* The Three Billy Goats Gruff
* The Dumb Bunnies
1. Harold and the Purple Crayon.
2. Skryf 'n storie
MODULE 6: Ritme en fokus
* Vind uit wat kohesie en samehang beteken
* Skep ’n karakter wat tot kinders spreek
* A Treasury of Curious George
* Begin skryf jou eie storie
WERKSTUK: Voltooi jou kursusverhaal
MODULE 7: My storie is klaar … Wat nou?
* Vind die regte uitgewer
TAAK: Voltooi ’n professionele voorlegging, nl. ’n dekbrief plus ’n volledige manuskrip en lê dit voor vir publikasie.
“Wow – ek kan nie glo dis dieselfde storie nie. Jy is baie, baie goed. Twee koppe is beslis beter as een!” (Nikoleen van der Spuy)
Wil jy meer weet of inskryf?
Jy sal binne 24 uur 'n antwoord kry, asook 'n e-brosjure met alle nodige inligting, ook oor die betaalplanne. Jou navraag plaas jou onder geen verpligting om finaal in te skryf nie.
Help ons om jou behoeftes beter te verstaan. Vertel kortliks oor jou agtergrond en wat jy graag met behulp van die kursus wil bereik.